ད་ཐེངས་འབྲེལ་ཡོད་མང་ཚོགས་ཀྱིས་དགེ་སྒྲུབ་ཤིན་ཏུ་རྒྱ་ཆེན་པོ་བྱས་པ་དེས་ང་ཚེ་རིང་པོར་སྡོད་རྒྱུར་དམིགས་བསལ་གྱིས་ཕན་ཐོགས་བྱུང་སོང༌།ངའི་ངོས་ནས་ཡིན་ན་ཡང་འཕྲོད་བསྟེན་དང་གཟུགས་པོའི་བདེ་ཐང་ཐོག་ལ་འབད་བརྩོན་བྱེད་ཀྱི་ཡིན།ཀིརྟི་སྐུ་ཕྲེང་རིམ་བྱོན་གྱི་ནང་ནས་ཀིརྟི་སྐུ་ཕྲེང་གཉིས་པ་གྲུབ་དབང་བསྟན་པ་རིན་ཆེན་དགུང་ལོ་བརྒྱད་ཅུ་གྱ་ལྔ་བར་དུ་བཞུགས་ཡོད།ང་དེ་ལས་ཀྱང་ཚེ་རིང་ཙམ་སྡོད་པའི་རེ་བ་བྱེད་ཀྱི་ཡོད།ད་ལྟའི་ངའི་ཕུང་པོའི་གནས་སྟངས་ལ་དཀའ་ངལ་གང་ཡང་མེད་པར་ཡག་ཐག་ཆོད་ཡིན།བརྩེ་བ་དང་ཤ་ཚ་རྣམ་དག་བྱེད་མཁན་གྱི་བོད་མི་སྤྱི་དང་ལྷག་པར་དུ་བོད་ཕྱི་ནང་གི་འབྲེལ་ཡོད་དགོན་གྲོང་དང་སྐྱ་སེར་མང་ཚོགས་ཡོངས་རྫོགས་ཐུགས་བདེ་པོ་བྱས་ནས་བཞུགས་ཞེས་ཞུ་འདོད་བྱུང༌།